Nos frater Henricus, humilis prior de Paredo, notum facimus universis presentes litteras inspecturis, quod Bernardus Chauvacon et Ysabellis ejus uxor, filia deffuncti Galtoni Gauffridi de Paredo, de mandato et auctoritate ipsius Bernardi mariti sui..., coram Petro Forestarii de Paredo, clerico jurato..., non vi..., sed scientes... vendunt, tradunt, deliberant penitus atque quictant, pro se et suis, conventui nostro de Paredo imperpetuum duos solidos Turonen. et unam gallinam serviciales seu reddituales, in quibus ipsis conjugibus... Popperii de Cambonio tenebantur annuatim in quolibet hiemali festo beati Martini persolvendos, videl. precio XXXVII solid. et VI denar. Turon. parvorum, solutorum, traditorum et deliberatorum eisdem conjugibus... a dicto conventu per manum fratris Johannis d’Essartines, sacriste de Paredo, in pecunia bene et legitime numerata; quare dicti conjuges se et suos devestierunt..., nichil juris... retinentes, dict. sacristam... in possessionem corporalem totaliter inducendo; promicerunt siquidem..., renunciantes... In cujus rei testimonium... sigillum nostrum presentibus licteris duximus apponendum, salvo tamen jure nostro et quolibet alieno. Datum die sabbati post octabas Pasche, anno Domini mill’io CCCº quintodecimo.